ফের বিদ্যা-সুজয় জুটি বাঁধছেন! এবার কি ‘কাহানি ৩’!

ওয়েব ডেস্ক: ‘কাহানি'(Kahani) এবং ‘কাহানি ২'(Kahani 2) এই দুটি ছবি পরিচালনা করেছিলেন বলিউডের বাঙালি পরিচালক সুজয় ঘোষ(Bengali Director Sujoy Ghosh)। প্রধান অভিনেত্রী ছিলেন বিদ্যা বালান(Vidya Balan)। প্রায় ৯ বছর পর বড় পর্দায় আবার দুটি বাধ্যে চলেছেন বিদ্যা ও সুজয়।
কাহানি ছবিটি মুক্তি পেয়েছিল ২০১২ সালে। যথেষ্ট জনপ্রিয় হয়েছিল এই ছবি। বিদ্যা বালানকে সর্বভারতীয় পরিচিতি এনে দিয়েছিল এই ছবি। দর্শকরা মুগ্ধ হয়েছিল তার অভিনয়তে। এই ছবিতে একঝাঁক বাঙালি অভিনেতা অভিনয় করেছিলেন। যার মধ্যে শাশত চট্টোপাধ্যায় অভিনীত ‘বব বিশ্বাস'(Saswata Chattopadhya as Bob Biswas  চরিত্রটি সর্বভারতীয় জনপ্রিয়তা পেয়েছিল। নওয়াজউদ্দীন সিদ্দিকীকে(Nawazuddin Siddiqui) দেখা গিয়েছিল একজন ইনভেস্টিগেটিভ পুলিশ অফিসার হিসেবে। যা দর্শকদের মুগ্ধ করেছিল। বাঙ্গালিদের সবচেয়ে বড় উৎসব দুর্গাপুজোর(Durga Pujo) সময় নিখোঁজ স্বামীর খোঁজে কলকাতায় এসেছিলেন গর্ভবতী মহিলা বিদ্যা বাগচী। এই চরিত্রটিতে দেখা গিয়েছিল বিদ্যা বালানকে। দক্ষিণ কলকাতার নামকরা পুজো প্যান্ডেলে হয়েছে এই ছবির ক্লাইম্যাক্স শুটিং। এছাড়াও কুমারটুলি কালীঘাট মন্দির চত্বর, বিমানবন্দর, মেট্রো স্টেশন ও কলকাতার বিভিন্ন অলিগলিতে পরিচালক সুজয় ঘোষ বিদ্যা এবং অন্যান্য অভিনেতাদের নিয়ে বহুদিন শুটিং করেছেন। টানটান উত্তেজনা দর্শক অনুভব করেছিল এই ছবি জুড়ে।

আরও পড়ুন:এবার সংসদে দেখানো হবে ‘ছাবা’, দেখবেন মোদিও

এরপর ২০১৬ সালে মুক্তি পেয়েছিল ‘কাহানি ২’। যদিও এই ছবির গল্প ছিল একেবারে আলাদা। ছোট্ট একটি মেয়েকে কেন্দ্র করে এই ছবির গল্প তৈরি হয়েছিল। যা দর্শকরা কোনভাবেই ‘কাহানি’র সঙ্গে তুলনায় আনতে পারেননি।
এবার ৯ বছর পর আবার আশায় বুক বাঁধতে চলেছেন দর্শকরা। জানা যাচ্ছে সুজয়ের সঙ্গে আর একবার জুটি বাঁধতে চলেছেন বিদ্যা বালান। শোনা যাচ্ছে ‘কাহানি ৩'(Threequel )ছবির চিত্রনাট্য নাকি লেখা শেষ। ইতিমধ্যেই নাকি চিত্রনাট্য শোনা হয়ে গেছে বিদ্যা বালানের। বড় পর্যায় আর একবার বিদ্যা বাগচীকে নিয়ে ‘কাহানি’র চিত্রনাট্যকে কেন্দ্র করে তৈরি হতে চলেছে ‘কাহানি ৩’ ছবিটি। তবে এই ছবিতে কাহানি ছবির জনপ্রিয় ‘বব বিশ্বাস’ এর চরিত্র থাকবে কিনা তা এখনো স্পষ্ট নয়! যদিও বিদ্যাকে ‘কাহানি ৩’ এ ‘বিদ্যা’র চরিত্রে দেখা যেতে পারে বলে শোনা যাচ্ছে। আর তাতেই দর্শকরা অনেক বেশি উৎফুল্ল।

The post ফের বিদ্যা-সুজয় জুটি বাঁধছেন! এবার কি ‘কাহানি ৩’! first appeared on KolkataTV.