পহেলগাঁও সন্ত্রাসবাদ নিয়ে এবার নওয়াজউদ্দিন কি বার্তা দিলেন!

ওয়েব ডেস্ক: কাশ্মীরের পহেলগাঁও(Kashmir’s Pahalgam ) নারকীয় হত্যাকাণ্ডের প্রতিবাদে গর্জে উঠেছে বলিউড। সাধারণ মানুষের মতো তারাও ক্ষোভ-রাগ উগরে দিচ্ছেন সোশ্যাল মিডিয়ায়। এই নারকীয় পেহেলগাঁও ঘটনার তীব্র নিন্দা করে শাহরুখ-আমির খানরা(Sharukh Khan -Amir Khan) প্রকাশ্যে সন্ত্রাসবাদের(Terror attack) বিরুদ্ধে সোচ্চার হয়েছেন।এবার এই জ্বলন্ত বিষয় নিয়ে মুখ খুললেন জনপ্রিয় অভিনেতা নওয়াজউদ্দিন সিদ্দিকী(Nawajuddin Siddiqui)।
জঙ্গিদের বুলেটের আঘাতে রক্তস্নাত হয়েছে ভূস্বর্গের বৈসরন উপত্যকা। একটি টেলিভিশন চ্যানেলে সাক্ষাৎকার নওয়াজউদ্দিন বলেছেন, এখন ধর্মীয় ভেদাভেদের সময় নয়; একসঙ্গে সবাইকে কাশ্মীরের পাশে থাকতে হবে। এই হামলার জেরে পর্যটন ব্যবস্থা একেবারে তছনছ হয়ে গেল সেখানে। যা নিয়ে যথেষ্ট হতাশার স্বর তার গলায়।
গুলিবর্ষণ শুধু কাশ্মীর কিংবা নিহত ২৬ জনকেই ঝাঁজরা করে দেয়নি। প্রতিটি ভারতবাসীর বুকে তা বিঁধেছে। পাক মদত পুষ্ঠ জঙ্গিদের উপযুক্ত শাস্তির দাবি উঠেছে। রাজনীতির ঊর্ধে উঠে একসাথে সবাইকে পাশে থাকার আহ্বান জানিয়েছেন বলিউড তারকারা।
নওয়াজ সাক্ষাৎকারে আরো বলেন,”কাশ্মীরিরা যথেষ্ট অতিথিপরায়ণ। আমি কাশ্মীরীদের চোখে সেই ভালোবাসা দেখেছি। যারা এই কাশ্মীর বেড়াতে গিয়েছেন তাদের মুখে প্রশংসা শুনেছি।’
হামলার বিরুদ্ধে একসঙ্গে থাকার বার্তা দিয়ে নওয়াজ জানিয়েছেন ‘এমন কঠিন সময় হিন্দু-মুসলমান-খ্রিস্টান সবাইকে এক হয়ে লড়তে হবে এটাই আমাদের পরিচয়’।