আরিয়ানের ‘ব্যাডস অব বলিউড’ সিরিজে বাংলার মেয়ে ঈশিকা নজর কেড়েছে!

কলকাতা: বলিউড বাদশা শাহরুখ খান-পুত্র আরিয়ানের(Sharukh Khan’s Son Aryan Khan) প্রথম সিরিজ ‘ব্যাডস অফ বলিউড'(Bads of Bollywood) নেটফ্লিক্সে(Netflix) মুক্তি পাওয়ার পর যথেষ্ট সারা ফেলেছে। আর সেখানেই অভিনয় করে নজর কেড়েছে বাংলার মেয়ে ঈশিকা দে(Ishika Dey)।

আরও পড়ুন:ধর্মের বেড়া টপকে উস্তাদ রশিদ খানের বাড়িতে সম্প্রীতির প্রথম দুর্গোৎসব!

প্রসঙ্গত, অডিশনের মাধ্যমে ঈশিকা এই সিরিজে অভিনয়ের সুযোগ পেয়েছিলেন। তার কথায় প্রথমে তার চরিত্র সম্পর্কে বিস্তারিত কিছু জানানো হয়নি; পরে অবশ্য গল্প সম্পর্কে জানতে পেরে তিনি রাজি হয়েছিলেন। অভিনেত্রীর মতে আরিয়ান যথেষ্ট পরিশ্রমী এবং বিনয়ী। প্রত্যেকটি অভিনেতা কে তিনি নিজের হাতে বেছে নিয়েছেন এবং তাদের চরিত্র সম্পর্কে বিস্তারিতভাবে জানিয়েছেন।
আরিয়ান যে যথেষ্ট ‘ডাউন টু আর্থ’ তা ইশিকার মুখে বেশ কয়েকবার শোনা যায়। তিনি আরো বলেন, তার সঙ্গে কথা বললে শাহরুখ সম্পর্কেও একটা ধারণা জন্মায়।
এই ওয়েব সিরিজে ঈশিকার চরিত্রটি আপাত দৃষ্টিতে ছোট হলেও চরিত্রে যথেষ্ট চমক রয়েছে। সিজন শেষ হচ্ছে তার চরিত্র দিয়েই। তাই ইশিকার ধারণা পরের সেজনে নিশ্চয়ই চমক রয়েছে। ঈশিকার কাছে এটা যথেষ্ট বড় প্রাপ্তি বলে তিনি নিজে মনে করেন।
ঈশিকাকে দেখা গিয়েছিল নওয়াজউদ্দিন সিদ্দিকীর(Nawazuddin Siddiqui)সঙ্গে জনপ্রিয় ওয়েব সিরিজ ‘সেক্রেড গেমস'(Sacred Games) এ। বাংলা ছবিতেও তিনি অভিনয় করেছেন।

দেখুন অন্য খবর: